laion/Wikipedia-Exotic huggingface dataset:
Haue

Haue (omastav haudme) on peamiselt ühiseluliste putukate munade ja vastsete kogum. Mõnikord arvatakse haudme alla kõik valmikueelsed järgud: munad, vastsed, nümfid ja nukud. Kurn Haudumine Ökoloogialeksikon. (1992). Koost. Masing, V. Tallinn: Eesti Entsüklopeediakirjastus
Turvaseks

Turvaseks on kaitse- ja ettevaatusmeetodeid rakendav seksuaalvahekord või seksuaalelu suguhaiguste ülekandumise ja/või raseduse vältimiseks. Turvaseksi meetodid jagunevad üldjoontes kaheks: sotsiaalsed ja seksuaaltehnilised. Monogaamia – vahekorrad vaid ühe seksuaalpartneriga. Pikaajaline suhe ainsa partneriga võib olla tõhusaks meetodiks, kuna usaldusliku vahekorra puhul on võimalik koos läbida vajalikud arstlikud kontrollid haiguste tuvastamiseks. Samuti võimaldab monogaamne suhe paremini rakendada rasestumisvastaste vahendite kasutamist. Meetodi puuduseks on alati püsiv võimalus, et partneril on ka teisi vahekordi. Partneri(te) hea tundmine, eriti nende seksuaalkäitumise ja tervise osas. Head ja usalduslikud suhted partneri(te)ga. Terviserikete ilmnemisel jagatakse vajalikku informatsiooni. Partnerite hulga vähendamine; uute suhete tekkimisel ettevaatlikkus. Juhuslike ja vähe tuttavate partnerite vältimine. Hügieen – kogu keha ja eriti suguelundite pesemine ja puhastamine enne ja pärast seksuaalvahekorda. Partneri sperma, tupenõre, vere, uriini, väljaheidete ja süljega kokkupuute vältimine. Süljega kokkupuude tekib suudluste puhul. Enamik suguhaigusi, sealhulgas AIDS, siiski sülje kaudu ei levi. Kondoomi(de) kasutamine kogu seksuaalvahekorra jooksul. Meeste kondoomid rullitakse erekteerunud peenisel lahti ülalt alla. Enne ja pärast vahekorda hoidutakse kondoomi välispinna puudutamisest. Kondoom eemaldatakse nii, et selle sees olev seemnevedelik ei satuks partneri keha pinnale. Kummikinnaste või kilede kasutamine tuppe või pärakusse sõrmede sisestamisel. Võimalikud on ka variandid, kus partnerid teineteist üldse ei puuduta, masturbeerides teineteise juuresolekul. Ka sellisel juhul hoidutakse seemnevedeliku sattumisest partneri kehapinnale.
Hoiatusvärvus

Hoiatusvärvus ehk aposemaatiline värvus on loomade kehakatte ere muster, mis teeb mittesöödava looma (nt lepatriinu) või hästi kaitstud looma (nt okassea) eriti silmapaistvaks, vältimaks kiskjate juhuslikke kallaletunge; loomade kaitsekohastumusi. Mõnedel loomadel võib hoiatusvärvusega kaasneda mõnikord ka hoiatuskuju ja/või ähvardav käitumine. Mimikri Ökoloogialeksikon. (1992). Koost. Masing, V. Tallinn: Eesti Entsüklopeediakirjastus
Kamar

Kamar on tihedasti koos kasvavaist rohumaataimedest moodustuv läbipõimunud kiht. Mõnikord eristatakse rohukamarat (kamara maapealne osa) ja juurekamarat (maapinna ülemises kihis kujunev rohkete juurtega läbipõimunud tallamiskindel kiht). Kamardumine Tallamine Õõtsik (õõtskamar) Ökoloogialeksikon. (1992). Koost. Masing, V. Tallinn: Eesti Entsüklopeediakirjastus Ökoloogialeksikon. (1992). Koost. Masing, V. Tallinn: Eesti Entsüklopeediakirjastus
Plasmoodium

Plasmoodium (Plasmodium) on rakusiseste parasiitsete protistide perekond. Plasmoodiumitega nakatumist nimetatakse malaariaks. Inimestele siirutavad malaariat kahetiivalised, kes on ise nakatunud plasmoodiumitest. Perekonna kirjeldasid 1885. aastal esimestena Ettore Marchiafava ja Angelo Celli. Klassikaliselt on neid käsitletud polüfüleetilises eosloomade rühmas. Plasmoodiumi perekonda kuuluvad järgmised alamperekonnad: Asiamoeba Telford 1988 Bennettinia Valkiūnas 1997 Carinamoeba Garnham 1966 Giovannolaia Corradetti, Garnham & Laird 1963 Haemamoeba Grassi & Feletti 1890 Huffia Garnham & Laird 1963 Lacertaemoba Telford 1988 Laverania Bray 1958 Novyella Corradetti, Garnham & Laird 1963 Nyssorhynchus Poinar 2005 Ophidiella Garnham 1966 Papernaia Landau et al 2010 Paraplasmodium Telford 1988 Plasmodium (alamperekond) Bray 1963 emend. Garnham 1964 Sauramoeba Garnham 1966 Vinckeia Garnham 1964 Tänapäeval on sellest perekonnast teada üle 200 liigi.[viide?] Madusid nakatavad, vektorite vahendusel, Plasmodium pessoai (näiteks Spilotes pullatus ja Lachesis muta), Plasmodium tomodoni (Tomodon dorsatus) Plasmodium wenyoni (Thamnodynastes pallidus). Valkiunas G. (1997). Bird Haemosporidia. Institute of Ecology, Vilnius Corradetti, A.; Garnham, P. C. C.; Laird, M. (1963). "New classification of the avian malaria parasites". Parassitologia. 5: 1–4. Bray R. S. (1958) Studies on malaria in chimpanzees. VI. Laverania falciparum. Am. J. Trop. Med. Hyg. 7(1):20–24 Landau I, Chavaite JM, Peters W & Chabaud A (2010) The sub-genera of avian Plasmodium. Parasite 17: 3-7 Weimin Liu, Yingying Li, Gerald H. Learn, Rebecca S. Rudicell, Origin of the human malaria parasite Plasmodium falciparum in gorillas, Nature. 23. september 2010 ; 467(7314): 420–425., doi: 10.1038/nature09442, PMCID: PMC2997044, NIHMSID: NIHMS253525
Helmintoloogia

Helmintoloogia on parasitoloogia haru, mis uurib parasiitusse ja nende põhjustatud haigusi – helmintoose. Helmintoloogia on seotud meditsiini ja veterinaariaga, kus diagnoositakse ja ravitakse nugiusshaigusi ning tegeletakse nende mõjul tekkida võivate ohtudega nii loomadele, lindudele kui inimestele. Helmindid Helmintoosid
Tõus

Tõus ehk tõusmine võib tähendada järgmist: Tõus on üks loodetest, merevee taseme tõus Kuu gravitatsioonijõu mõjul. Tõus on taevakeha tõusmist horisondi tagant (näiteks päikesetõus). Matemaatikas on tõus abstsisstelje positiivse suuna ja tasandil paikneva sirge vahelise nurga tangens. "Tõus" on Kalju Kivi 1989. aasta nukufilm
Ksülofaag

Ksülofaag on taimtoiduline loom, kelle toidust suure osa või tavaliselt kõik moodustab puit. Ksülofaagid on nt mädamailaste röövikud, puiduvaablaste vastsed, termiidid). Loomi, kelle elukeskkond on puit, nimetatakse, ksülobiontideks. Taimtoiduline (herbivoor) Ksülobiont
Abstsissioon

Abstsissioon (ladina sõnadest ab 'ära' + scindere 'rebima') on taimefüsioloogiline nähtus, mille tagajärjel taime mingi osa eraldub. Tavaliselt on selleks lehed või viljad, harvem õied, seemned jt. juunivarisemine
Allelopaatia

Allelopaatia on eri liiki taimede vastastikune mõjutamine keemiliste ühenditega; allelokeemia erijuht. Allelopaatia võib mõjutada taimekoosluste liigilist koosseisu ning suktsessioonide kulgu. Allelopaatiliste mõjudega arvestamine võib olla oluline nt segakultuuride kasvatamisel. Allelokeemia Amensalism Ökoloogialeksikon. (1992). Koost. Masing, V. Tallinn: Eesti Entsüklopeediakirjastus
Alleni reegel

Alleni reegel on USA zooloogi Joel Asaph Alleni poolt sõnastatud ökogeograafiline reegel (seaduspärasus), mille kohaselt imetajate kehast eemale ulatuvad kehaosad (kõrvad, saba, jäsemed) on külmas kliimas elavatel liikidel (või alamliikidel) suhteliselt lühemad kui soojas kliimas elavatel . Alleni reegel on seostatav termoregulatsiooni ökonoomsusega, sest külmas kliimas vähendab see kehapinnalt eralduvad soojust (kehaosa pinna ja ruumala suhe on väike) ja soojas kliimas suurendab soojuse äraandmist. Bergmanni reegel Ökoloogialeksikon. (1992). Koost. Masing, V. Tallinn: Eesti Entsüklopeediakirjastus
Rasputin (jõelaev)

Rasputin (vene keeles Распутин) on kahe tekiga esimene Rossija-klassi (projekt 785/OL800 I. seeria) Venemaa jõereisilaev, mis on ehitatud Národný Podnik Škoda Komárno (Slovenské Lodenice n.p. Komárno) laevatehases Komárnos Tšehhoslovakkias 1952 Volga jõelaevakompaniile heaks kui Rossija. Selle nime all kasutati laeva mitte ainult Venemaa jõegedel liinil Gorki-Kuibõsev ja Samara NSVLi ja alates 1993. aastast Venemaa lipu all, vaid ka alates 1. juulist 1986 kuni 9. oktoobrini 1989 Ukrainas Tšornobõli katastroofi tagajärgede likvideerimiseks, kus see teenis ühiselamuna. 1989.–1994. aastani kasutati laeva Kuibõsevis (ümbernimetatud 1990. aastal Samaraks) ja 1994. aastal kanti maha ning anti firmale OAO Kompozit Dostojevski-nimelise puhkemaja kasutamiseks üle, kuid laev jäi Jõeregistrisse. 2002.–2007. aastani kasutati laeva Rossitši nime all, kuid pardale jäi kiri Россия. 2008. aastal müüdi laev maha, nimetati ümber "Rasputiniks", kuid maailma kriisi tõttu seisis pooleli jäänud moderniseerimisel Kimrõs Venemaal ning lammutati vanarauaks 2011. aasta oktoobris. Jõereisilaevade loend Rasputini lõpp 10.2011 (vene keeles) Teatmik, Projekt 785 (vene keeles) Jõelaev Rossija (Rossits, Rasputin) (vene keeles) Jõelaev Rasputin (vene keeles) Jõelaev Rossija (Rossits, Rasputin) (vene keeles)
Virtuaalmaailm

Virtuaalmaailm on arvutipõhine simuleeritud maailm, kus inimesed saavad üksteisega suhelda ning luua ja kasutada selles keskkonnas olevaid objekte, omades selleks kindlaid kasutajaid, mis võivad olla teksti kujul, kahe- või kolmemõõtmelised. Näiteks jututoas tähistab kasutajat nimi, mille igaüks endale valib. Graafilistes arvutimängudes aga tähistab kasutajat või tegelase avatar, mis võib olla inimese kuju, loomakuju või mingi fiktsionaalne tegelane. Virtuaalreaalsus
Kookon

Kookon on paljude selgrootute loomade mune (munakookon) või nukke (nukukookon) ümbritsev kest. Munakookonit eritavad nt tigudel suguelundite lisanäärmed, vihmaussidel ja kaanidel vöö näärmerakud, ämblikel võrgunäärmed. Nukukookoni tekitavad paljud putukad enne nukkumist. Siidiliblika ja mõnede teiste liblikate kookoni võrgendist saadakse looduslikku siidi. EE 5. köide, 1990. EE 5. köide, 1990.
Liigierisus (ökoloogia)

Liigierisus on looma- või taimekoosluse struktuuri (liigirohkust) iseloomustav näitaja . Liigierisus on seda suurem, mida rohkem on koosluses liike ja mida ühtlasemalt nad on jaotunud. Ökoloogias on kasutatud paljusid liigierisuse indekseid, nt Shannoni liigierisus. EE 5. köide, 1990.
Pabeross

Pabeross on suitsetatav tubakatoode, milles tubakalehtede ümbriseks on paberist hülss. Paberossil ei ole filtrit ja seetõttu suitsetatakse seda tavaliselt sigaretipitsiga. Samas on ka paberosse, mida tuleb hoopis voltida, näiteks Belomorkanal.
Keemiline ökoloogia

Keemiline ökoloogia ehk kemoökoloogia on keemia ja ökoloogia piiriteadus, mis uurib organismide omavahelisi ja organismide ja keskkonna vahelisi keemilisi mõjutusi ja seoseid. Keemiline ökoloogia kasutab peamiselt keemilisi meetodeid. Kemoökoloogia üks vanemaid harusid on geokeemiline ökoloogia, mis keskendub organismidele avaldatava Maa keemiliste tegurite mõju uurimisele. Lisaks sellele on kemoökoloogia olulisi harusid ka biokeemiline ökoloogia (uurib organismidevahelisi keemilise mõjutusi). Mürkained uurides puutub kemoökoloogia kokku biokeemilise toksikoloogiaga. Allelopaatia Aineringe Ökoloogialeksikon. (1992). Koost. Masing, V. Tallinn: Eesti Entsüklopeediakirjastus Ökoloogialeksikon. (1992). Koost. Masing, V. Tallinn: Eesti Entsüklopeediakirjastus
Strateegiline filantroopia

Strateegiline filantroopia (inglise keeles venture philanthropy) on riskikapitali põhimõtetele toetuv heategevuse liik, mis pakub nii rahalist kui mitterahalist (oskusteave, vabatahtlik inimressurss) toetust sotsiaalsetele algatustele, mis tegutsevad ühiskonna edendamise nimel. Strateegilise filantroopia eesmärgiks on tõsta nende organisatsioonide tegevusvõimekust, mille kaudu suurendatakse positiivset mõju ühiskonnas nii sotsiaal-, keskkonna- kui ka kultuurivaldkonnas. Strateegiline filantroopia on filantroopia spetsiifilisem suund. Strateegilise filantroopia eesmärgiks on tõsta ühiskondlike organisatsioonide tegevusvõimekust, mille kaudu suurendatakse positiivset mõju ühiskonnas nii sotsiaal-, keskkonna- kui ka kultuurivaldkonnas. Tihe koostöö toetuse saajaga rahastus vastavalt arenguvajadustele mitmeaastane toetus mitterahaline toetus, st oskusteabe vahendamine/pakkumine toetusorganisatsioonide tegevusvõimekuse tõstmine ühiskondliku mõju (tegevustulemuse) hindamine Toetajad – fondid, ettevõtted, eraisikud, korporatsioonid. Toetajad ootavad esmajoones sotsiaalset kasu oma "investeeringult". Strateegilise filantroopia organisatsioonid – vahendavad finantseerimist vastavalt toetuse/investeeringu saaja arenguvajadusele koos oskusteabe kaasamisega, orienteerudes organisatsiooni tegevusvõimekuse tõstmisele ja oodates toetuselt esmajoones sotsiaalset kasu(mit). Võimalik finantskasum suunatakse tavaliselt tagasi uutesse sotsiaalsetesse investeeringutesse. SF-organisatsioonid toimivad valdavalt sihtasutuste või fondidena. Või ühendustena, mis kasutavad mõlemat tegevusvormi. Toetuse saajad (eng investees) – organisatsioonid (algatused) ja sotsiaalsed ettevõtted (kriitilises) arengufaasis, kus toetus võimaldab olulist arenguhüpet. Eestis on strateegilise filantroopia mõtteviisi maaletoojaks Heateo Sihtasutus, mille juurde loodi aastal 2018 Eesti esimene strateegilise filantroopia fond - Heateo Mõjufond. Mõjufondi näol saavad ühiskondlikud algatused endale mitmeks aastaks pühendunud partneri, kellega koos organisatsiooni arendada ja lahenduse mõju-ulatust suurendada. Algatuste juhte ja meeskondi nõustatakse erinevates valdkondades: strateegia, kommunikatsioon, finantsid, juhtimine, mõju hindamine ja mõõtmine. Heateo Mõjufond töötab nii alustavate kui kasvufaasis olevate ühiskondlike organisatsioonidega. Jaan Aps. Teeme head paremini - aitab filantroopianõustamine (Eesti Kaubandus-Tööstuskoja Teataja, juuni 2011) Kestlik idee võib saada toetust Mõjufondist (Eesti Ekspress, 28.02.2018) Ära eelda mõju, mõõda seda! (Hea Kodanik, 2021 talvenumber) What is Investing for Impact? (European Venture Philanthropy Association) What is Philanthropy and Why is it Important? (Charities Aid Foundation) What is Philanthropy? Examples, History, Benefits and Types (Investopedia)
Koevolutsioon

Koevolutsioon on kahe või enama vastassuhteis oleva liigi (või muu bioloogilise üksuse) üksteisest sõltuv evolutsioon. Koevolutsiooni võib täheldada mitmel bioloogilisel tasemel. Näiteks mikroskoopilisel tasemel on proteiinis toimunud korreleeruvad mutatsioonid aminohapete vahel; makroskoopilisel tasemel esineb eri liikidel omavahelisi korreleeruvaid tunnuseid. Ökoloogialeksikon. (1992). Koost. Masing, V. Tallinn: Eesti Entsüklopeediakirjastus
Kometabolism

Kometabolism on raskesti muundatavate ühendite kasutamine mitme eritasemelise organismi järjestikuses talitluses. Tavaliselt on ettevalmistavateks muundajateks mikroobid, kelle elutegevuse tulemusena muutuvad raskesti muundatavad ühendid kasutatavaks teistele organismidele (nt taimedele ja loomadele). Kometabolismi protsessid toimuvad ka inimese seedekulglas. Metabolism (ainevahetus) Ökoloogialeksikon. (1992). Koost. Masing, V. Tallinn: Eesti Entsüklopeediakirjastus Ökoloogialeksikon. (1992). Koost. Masing, V. Tallinn: Eesti Entsüklopeediakirjastus
Firenze sinjoriia

Sinjoriia oli Firenze Vabariigi valitsusorgan. Firenze sinjoriia 9 liiget, eestseisjad ehk priorid, valiti linna gildide liikmete seast, 6 suurematest ja 2 väiksematest gildidest. Üheksas liige oli Õigluse gonfalonjeer (Gonfaloniere di Giustizia). Vähemalt 31-aastaste gildiliikmete nimed pandi kaheksasse nahkkotikesse (borse), mida hoiti Santa Croce basiilikas. Iga kahe kuu järel toodi kotikesed hoiupaigast välja ja igaühest loositi lühikese tseremoonia käigus üks nimi. Valitavaks loeti vaid neid mehi, kel polnud võlgu, kes polnud lähiminevikus sinjoriias olnud ja kes polnud juba väljaloositud meeste sugulased. Üheksa väljavalitut pidid kohe kolima Sinjoriia paleesse (tänapäeval tuntakse seda Vana palee ehk Palazzo Vecchio nime all), kuhu nad pidid jääma kogu oma kahekuise ametisoleku aja jooksul. Neile maksti mõõdukat tasu kulude katteks ja nende käsutusse anti rohelistes livreedes teenijad. Eestseisjate vormiriietuseks oli naaritsanahaga ääristatud ning naaritsanahksete krae ja kätistega karmiinpunane kuub. Valitsemisel pidi sinjoriia nõu pidama kahe valitava nõukoguga, mida koosvõetuna nimetati Kolleegiumideks (Collegi). Neist esimeses (Dodici Buonomini) oli 12 ja teises (Sedici Gonfaloniere) 16 liiget. Teisi nõukogusid, nagu Sõja kümme, Julgeoleku kaheksa ja Kaubanduse kuus, valiti vajadusel. Õigluse gonfalonjeeri ametikoht loodi 1293. aasta. Tema juhtis sinjoriiat ja talle oli usaldatud linnriigi põhiseaduse kaitse. Gonfalonjeeril oli tema võimu sümboliseeriv erilise kuju ja värviga lipp gonfalone, millest tuli ka ametinimetus. Õigluse gonfalonjeer valiti esialgu kaheks kuuks loosi abil gildide vanemate liikmete seast. Kuid pikapeale muutus isikute ring, kelle seast gonfalonjeere valiti, järjest kitsamaks ja lõpuks hakati gonfalonjeere valima Firenze kõige mõjukamatest perekondadest. 1393 lisati tingimus, et gonfalonjeer peab olema vähemalt 45-aastane. Gonfalonjeeri käes oli suur võim. Ta oli sinjoriia eesistuja, juhtis linna relvajõude, kutsus kokku kolleegiume ja tal oli õigus algatada seaduste vastuvõtmist. Kõige rohkem piiras tema võimu lühike ametiaeg (2 kuud). 1502. aastal muudeti õigluse gonfalonjeeri ametikoht eluaegseks ja sellele kohale valiti Piero Soderini. Soderini siiski ei olnud gonfalonjeer surmani: ta suri 1522, aga kukutati 1512. Medicite restauratsioon taastas 2 kuu pikkuse ametiaja. 1527 kehtestati ametiaja pikkuseks 1 aasta, kusjuures gonfalonjeeri tohtis kuni 3 korda tagasi valida. Ent juba 1532 õigluse gonfalonjeeri ametikoht kaotati ja selle ülesandeid hakkas täitma hertsog.
Konsument

Konsumendid ehk tarbijad on organismid, kes otse või kaudselt (teiste tarbijate vahendusel) toituvad muudest elusatest või surnud taimedest või loomadest. Konsumentidele vastanduvad produtsendid ehk tootjad. Kõik heterotroofsed organismid on konsumendid. Toiduahelas moodustavad konsumendid teise lüli ja sellele järgnevad lülid. Produtsendid (tootjad) Redutsendid (lagundajad) Keskkonnasõnaraamat 2004 [1] (vaadatud 01.12.2011) Ökoloogialeksikon. (1992). Koost. Masing, V. Tallinn: Eesti Entsüklopeediakirjastus
Krüobioloogia

Krüobioloogia on bioloogia haru, mis uurib äärmuslikult madala temperatuuri toimet organismidesse ja kudedesse. Krüobioloogia olulised valdkonnad on nt organismide allajahtumisseisundi ja külmumise uurimine. Krüobiont Krüofüüt Krüoloogia Ökoloogialeksikon. (1992). Koost. Masing, V. Tallinn: Eesti Entsüklopeediakirjastus
Krüoloogia

Krüoloogia (inglise cryology) on õpetus lumest, jääst ja igikeltsast. Krüobioloogia Keskkonnasõnaraamat 2004 [1] (vaadatud 01.12.2011)
Johannes Lipstok

Johannes Lipstok (13. september 1883 Valkla – 17. jaanuar 1961 Haapsalu) oli eesti baptisti vaimulik. Ta õppis Valkla koolis. Aastatel 1904–1907 teenis sõjaväes. Aastal 1908 astus ta Baptisti Usuteaduse Seminari, hiljem õppis ta Lodzis ja Riias. Ta oli aastatel 1911–1923 Rummu-Valkla baptistikoguduse jutlustaja, aastatel 1923–1961 Haapsalu baptistikoguduse jutlustaja. Lisaks sellele oli ta aastatel 1921–1934 Eesti Baptisti Liidu esimees ja aastatel 1934–1945 Eesti Baptisti Liidu aseesimees. Aastast 1945 oli ta Eesti Baptisti Liidu esimees, Eesti NSV Evangeeliumikristlaste-baptistide vanempresbüter ja Üleliidulise EKB Nõukogu liige. Ta oli Eesti Baptisti Liidu lastekodu asutaja, Eesti Baptisti Jutlustajate Seminari üks asutaja ja aastal 1956 EEKBL usuteaduslike kursuste algataja. Tema poeg on pankur Andres Lipstok. Eesti Oikumeenia lugu. Tartu/Tallinn 2009
Püramiid (geomeetria)

Püramiid on hulktahukas, mille üks tahk (püramiidi põhi) on hulknurk ning ülejäänud tahud on kolmnurgad. Täpsema kirjelduse puudumisel eeldatakse enamasti vaikimisi, et püramiidi põhi on ruut. Püramiidid kuuluvad prismatoidide hulka. Püramiidi ruumala on antud valemiga V = 1 3 S p h , {\displaystyle V={\frac {1}{3}}S_{p}h,} kus S p {\displaystyle S_{p}} on püramiidi põhja pindala ja h {\displaystyle h} on püramiidi kõrgus. Korrapärane püramiid Koonus
Kauliflooria

Kauliflooria ehk tüveõiesus on õite arenemine puude jämedail okstel ja tüvedel olevaist uinupungadest. Viljade arenemist sealsamas nimetatakse kaulikarpiaks. Tüvel arenenud viljad on sageli kogukad ja neil on suured seemned. Kauliflooriat esineb umbes 1000 peamiselt troopika puuliigil, näiteks leivapuul ja kakaopuul. Kauliflooria seostub sageli zoogaamiaga ehk loomtolmlemisega või zoohooriaga ehk loomleviga. Ökoloogialeksikon. (1992). Koost. Masing, V. Tallinn: Eesti Entsüklopeediakirjastus Ökoloogialeksikon. Koost. Masing, V. Tallinn: Eesti Entsüklopeediakirjastus 1992.
Rodentitsiid

Rodentitsiid ehk närilisemürk on näriliste tõrjeks kasutatav mürkkemikaal. Deratisatsioon Eesti kirjakeele seletussõnaraamat, 2009. [1]
Rohurinne

Rohurinne on rohttaimedest koosnev rinne metsa-, soo-, niidu- või muus taimekoosluses. Metsakoosluste puhul ühendatakse rohttaimed ja puhmad enamasti puhmarinde alla. Puhmarinne Ökoloogialeksikon. (1992). Koost. Masing, V. Tallinn: Eesti Entsüklopeediakirjastus
Umbrohutõrje

Umbrohutõrje (inglise weed control) on umbrohtudest vabanemise meetmete kogum, mille hulka kuuluvad kultuurtaimede seemne puhastamine umbrohuseemnest, agrotehniliste võtete kasutamine ja herbitsiidide kasutamine. Rohu- ja mitteharitaval maal on oluline tõrjeviis niitmine, köögiviljapõllul rohimine ja kõplamine. Ruderaaltaimed Ökoloogialeksikon. (1992). Koost. Masing, V. Tallinn: Eesti Entsüklopeediakirjastus
Piirav tegur

Piirav tegur (inglise keeles limiting factor) on isendi või populatsiooni arengut piirav keskkonnategur. Piirav tegur võib olla näiteks temperatuur või teatud toiteelemendi puudus. Päästiktegur Keskkonnasõnaraamat 2004 [1] (vaadatud 01.12.2011)
Jugoslaavia jalgpallikoondis

Jugoslaavia jalgpallikoondis oli Jugoslaavia rahvuskoondis jalgpallis. Maailmameistrivõistlustel olid Jugoslaavia parimad tulemused kaks 4. kohta (1930. ja 1962. aastal). Euroopa meistrivõistlustel saavutati 1960. ja 1968. aastal 2. koht, 1976. aastal 4. koht.
Tšehhoslovakkia jalgpallikoondis

Tšehhoslovakkia jalgpallikoondis oli Tšehhoslovakkia rahvuskoondis jalgpallis. Maailmameistrivõistlustel saavutati 1934. ja 1962. aastal 2. koht. Euroopa meistrivõistlustel jõuti 1960. aastal 3. kohale, 1976. aastal 1. kohale, 1980. aastal 3. kohale.
Tehiskeskkond

Tehiskeskkond on inimese loodud või inimtegevuse tagajärjel tekkinud keskkond; kultuurikeskkonna osa. Tehiskeskkonda vastandatakse looduskeskkonnale. Tehiskeskkonna alla kuuluvad nt korterid, majad, linnad ja nendesse ehitatud infrastruktuur (veevärk, elektrivõrgud jne). Looduskeskkond Keskkonnasõnaraamat 2004 [1] (vaadatud 01.12.2011)
Ida-Saksamaa jalgpallikoondis

Saksa DV jalgpallikoondis oli Saksa Demokraatliku Vabariigi rahvuskoondis jalgpallis. Koondis tegutses aastatel 1952–1990. Koondise koosseisus kõige rohkem mänge mänginud mees oli Joachim Streich, kes lõi ka kõige rohkem väravaid.
Raudmetallid

Raudmetallid ehk mustmetallid (inglise ferrous metals) on metallurgias termin, millega tähistatakse rauda ja tema rauasulameid. Raudmetallidele vastanduvad mitteraudmetallid ehk värvilised metallid.
Mitteraudmetallid

Mitteraudmetallideks ehk värvilisteks metallideks (inglise non-ferrous metals) nimetatakse metallurgias neid metalle ja sulameid, mis ei sisalda rauda (või sisaldavad seda väga vähe). Mitteraudmetallidele vastandatakse raudmetalle ehk mustmetalle.
Belorussija

Belorussija (vene keeles Белоруссия) on kahe tekiga kolmas Rossija-klassi (projekt 785/OL800, I seeria) Venemaa jõereisilaev, mis on ehitatud Národný Podnik Škoda Komárno (Slovenské Lodenice n.p. Komárno) laevatehases Komárnos Tšehhoslovakkias 1953 Volga jõelaevakompaniile. Selle nime all kasutati laeva mitte ainult Venemaa jõgedel liinil Moskva – Rostov Doni ääres ja alates 1960. aastast Kaasan–Uljanovsk NSVLi lipu all, vaid ka Ukrainas aastail 1986–1989 Tšornobõli katastroofi tagajärgede likvideerimiseks, kus seda kasutati ühiselamuna. Belorussija kanti maha ja lammutati 1989. aastal. Jõereisilaevade loend Projekt 785 (vene keeles) Registri andmed, Belorussija (vene keeles) Teatmik, Projekt 785 (vene keeles) Jõelaev Belorussija (vene keeles) Web-arhiiv Projekt 785 (vene keeles) Jõelaev Belorussija (vene keeles) Projekti 785 jõelaevad (vene keeles)
2012. aasta Aafrika rahvaste karikavõistlused jalgpallis

2012. aasta Aafrika meistrivõistlused jalgpallis olid Aafrika riikide 28. meistrivõistlused jalgpallis. Turniir peeti Ekvatoriaal-Guineas ja Gabonis 21. jaanuarist 12. veebruarini 2012. Stade d'Angondjé ( Libreville) Stade de Franceville ( Franceville) Estadio de Bata ( Bata) Nuevo Estadio de Malabo ( Malabo) Meeskonnad jagati tugevusgruppidesse vastavalt nende esinemisele kolmel eelneval turniiril. Järgmises tabelis on toodud punktid, mida said meeskonnad sõltuvalt nende edukusest: Saadavad punktid olid ka korrutatud koefitsiendiga (2006. aasta tulemused ühe, 2008. kahe ja 2010. kolmega). Sambia v Ghana Mali v Elevandiluurannik Ghana v Mali  Sambia v  Elevandiluurannik 3 väravat 2 väravat 1 värav 1 omavärav Bakary Koné